Հայկական շախմատի առաջատար Լևոն Արոնյանը գրանցել է վերջին 10 տարիների իր վատագույն արդյունքը: Եթե նախորդ ամիս հայ գրոսմայստերը 2794 վարկանիշային միավորով 5-րդն էր, ապա հիմա 2767 գործակցով նահանջել է 12-րդ հորիզոնական: Այսպիսի ցածր դիրքում Արոնյանը վերջին անգամ հայտնվել էր 2008 թվականի հուլիսին: Ընդհանուր առմամբ՝ 35-ամյա շախմատիստը վերջին անգամ ՖԻԴԵ-ի դասակարգման աղյուսակի առաջին տասնյակից դուրս էր մնացել 2015 թվականի սեպտեմբերին՝ զբաղեցնելով 11-րդ տեղը: